Soek jy verandering? Gaan terug na die natuur met Dulux!
JY LEES NOU Soek jy verandering? Gaan terug na die natuur met Dulux!
8 wenke vir binnehuisversiering
FOTO Verskaf deur Dulux.
Dalk smag jy ná hierdie jaar om ook weer in voeling met die natuur te kom. Laat Dulux ColourFuturesTM se kleur van die jaar, Brave GroundTM jou help. Ons wys jou hóé.
Dis reeds die 18de jaar dat Dulux se ColourFuturesTM die pas aangee met kleurtrends. Vanjaar se kleur van die jaar is Brave GroundTM, 'n koesterende kleur wat jou weer in voeling sal bring met die natuur en eenvoud. Vang die stemming van die kleur vas vir die feestyd met aardse tinte.
Daar is vier kleurpalette wat Brave Ground™ komplementeer. Die uitdrukkingsvolle palet bevat skaerings van rooi en pienk, terwyl die tydlose palet uit kontemporêre en tradisionele kleure bestaan wat met geel gekontrasteer word. Die aardse palet bevat bloue en groene, terwyl die vertroue-palet 'n versameling aardse skakerings bevat.
ColourFuturesTM se kleurpalette is aanpasbaar sodat dit by enige styl in jou huis kan pas.
Hoe om die voorkoms te skep
Die leefkamer is die hartklop van die gesin. Dis hier waar jy tyd met vriende en familie deurbring en waar jy kan ontspan en jou batterye herlaai. Die subtiele kontras tussen sagte, neutrale kleure in 'n verskeidenheid van materiale sowel as natuurlike lig gee die vertrek karakter en die gevoel van ruimheid.
Brave GroundTM is goed gebalanseer en neutraal. Dis veelsydig en werk goed saam met verskeie skakerings. Om die voorkoms te skep, anker die Brave GroundTM die groen skakerings met ondertone van Silver Quill en White Bucks. Dit skep harmonie tussen die twee kleure.
Rond die vertrek af met klassieke dekor-elemente en 'n paar trendy stukke wat jou unieke styl wys. Die metaalagtige afwerking (in bykomstighede of byvoorbeeld in die ligmonterings) voeg 'n tikkie modernheid by die ruimte. Noudat ons meer tyd binnenshuis deurbring, is natuurlike lig belangriker as ooit. Dit werk goed by 'n veelsydige hoek waar dekorstukke vertoon kan word of waar jy kan ontspan met 'n boek.
Vertrek vóór Dulux se ColourFuturesTM ingespan is. FOTO Verskaf deur Dulux
Die vertrek ná Dulux se ColourFuturesTM ingespan is. FOTO Verskaf deur Dulux
Daar is deesdae 'n groter bewustheid wêreldwyd van volhoubare leefpraktyke en die omgewing. Dít vind al hoe meer neerslag in dekortrends. Laat dít jou inspirasie wees om ook die natuur in jou huis binne te nooi.